**Smjernice za podnosioce**

*Otvoren poziv za pod-grantove za OCD u Bosni i Hercegovini*

**“** **Integrity Watch na Zapadnom Balkanu i Turskoj: civilno društvo u borbi protiv korupcije pomoću podataka o političkom integritetu”**

Rok za podnošenje prijava:

**16/Juli/2025**

**Sadržaj**

[**1.** **UVOD** 3](#_Toc199839831)

[**2.** **OSNOVNE INFORMACIJE O PROJEKTU I SVRHA POZIVA** 3](#_Toc199839832)

[**3.** **CILJ, AKTIVNOSTI I OČEKIVANI UTICAJ** 3](#_Toc199839833)

[**4.** **DOSTUPAN BUDŽET** 5](#_Toc199839834)

[**5.** **PODOBNOST PODNOSILACA** 5](#_Toc199839835)

[**6.** **ROKOVI** 6](#_Toc199839836)

[**7.** **KAKO SE PRIJAVITI** 6](#_Toc199839837)

[**7.1.** **Dokumenti za prijavu** 6](#_Toc199839838)

[**8.** **ZAHTJEVI POZIVA** 7](#_Toc199839839)

[**9.** **PROCES SELEKCIJE I KRITERIJUMI** 9](#_Toc199839840)

[**9.1.** **Početni pregled prijava** 10](#_Toc199839841)

[**9.2.** **Evaluacija i selekcija** 10](#_Toc199839842)

[**9.3.** **Obavještenje podnosilaca prijave** 11](#_Toc199839843)

[**10.** **MENTORSTVO I IZVJEŠTAVANJE** 12](#_Toc199839844)

# **UVOD**

Projekat „*Integrity Watch na Zapadnom Balkanu i Turskoj: civilno društvo u borbi protiv korupcije pomoću podataka o političkom integritetu*“ (u daljem tekstu IW WBT) finansira se u okviru EU programa za civilno društvo i medije u korist Zapadnog Balkana i Turske za 2021-2023. Riječ je o trogodišnjem projektu koju finansira Evropska komisija od marta 2023. do februara 2026 (IPA/2022/440-922).

# **OSNOVNE INFORMACIJE O PROJEKTU I SVRHA POZIVA**

Otvoreni poziv pokrenut je u okviru IW WBT projekta koji se implementira u Bosni i Hercegovini (u daljem tekstu BiH), Kosovu, Sjevernoj Makedoniji, Srbiji i Turskoj. Ovo je regionalna inicijativa u oblasti političkog integriteta koju vodi Kosovski demokratski institut – Transparency International Kosova u partnerstvu sa Transparency International sekretarijatom sa sjedištem u Nemačkoj, Transparency International u BiH, Transparency International Makedonija, Transparentnost Srbija i Transparency International Turska koji čine konzorcijum IW WBT.

Regionalne inicijative za borbu protiv korupcije koje predvodi civilno društvo identifikovale su slabosti sistema političkog integriteta kao ključni korupcijski izazov širom regiona Zapadnog Balkana i Turske. Glavne slabosti otvaraju prostor posebnim interesnim grupama poput organizovanog kriminala, korumpiranog biznisa ili korumpiranih političara da preuzmu mehanizme za (i) pristup moći (izbore i imenovanja), (ii) donošenje odluka („zakone po mjeri” i javno ugovaranje) i (iii) pravosuđe. Nedostatak podataka ili nedovoljna upotreba informacija o tome ko finansira politiku, ko utiče na donošenje zakona i kako se dodjeljuju javni resursi, u kombinaciji sa slabom saradnjom između reformski orijentisanih aktera u zemlji i cijelom regionu, sprečava uspostavljanje odgovornosti, sprečava otkrivanje slučajeva zloupotrebe i direktno doprinosi visokom nivou političke korupcije. Korupcija u politici dovodi do erozije povjerenja građana u procese donošenja odluka, uslijed nedostatka adekvatnih mehanizama za pozivanje političara na odgovornost u vezi sa pitanjima političkog integriteta.

S ciljem da osnaži građane i aktere civilnog društva na Zapadnom Balkanu (BiH, Kosovo, Sjeverna Makedonija i Srbija) i Turskoj da pozivaju nosioce političkih funkcija na odgovornost, IW WBT je fokusiran na tri najrelevantnije oblasti za borbu protiv korupcije i politički integritet u regionu: netransparentnost političkog finansiranja, nedozvoljeni uticaj u donošenju zakona, i favoritizam u javnom ugovaranju. Koristeći otvorene podatke o transparentnosti i odgovornosti, program nastoji ojačati integritet u političkom finansiranju, donošenju zakonodavnih odluka i raspodjeli javnih resursa, boriti se protiv političke korupcije angažovanjem ključnih aktera civilnog društva i nadzornih institucija i promovisati demokratsko upravljanje i angažman građana. Direktno promoviše međusobni angažman aktera civilnog društva i ključnih nadzornih tijela, organa za sprovođenje zakona i tijela koja donose odluke kako bi i) poboljšali sposobnost državnih organa, civilnog društva i medija da otkriju i spriječe rizike političke korupcije koristeći otvorene podatke i ii) povećali domaću i prekograničnu razmjenu između relevantnih aktera u državnim organima, civilnom društvu i medijima radi otkrivanja, sprečavanja i suzbijanja političke korupcije.

Kroz ovaj poziv, od potencijalnih kandidata se očekuje da predlože kreativne inicijative koje podstiču korištenje javnih podataka za otkrivanje i razotkrivanje rizika od političke korupcije, istovremeno se zalažući za transparentnost, odgovornost i integritet u BiH.

# **CILJ, AKTIVNOSTI I OČEKIVANI UTICAJ**

***Cilj poziva***

Javni poziv ima za cilj da iskoristi dostupne javne podatke koji se odnose na javni integritet u Bosni i Hercegovini, istraživačke izvještaje projekta (uključujući izvještaj o obuhvatu podataka i izvještaj o procjeni zemlje u vezi sa regulacijom političkog integriteta u BiH), te partnerstva s javnim institucijama i medijima kako bi se otkrili i adresirali rizici od korupcije u političkom finansiranju, zakonodavnom procesu i javnim nabavkama.

Izvještaji koje je Transparency International u BiH objavio u vezi s pitanjima političkog integriteta u BiH dostupni su na sljedećim linkovima:

• Izvještaj *'Podaci o političkom integritetu u Bosni i Hercegovini'*: <https://ti-bih.org/wp-content/uploads/2023/10/Podaci-o-politickom-integritetu-u-Bosni-i-Hercegovini-Posmatranje-integriteta-na-Zapadnom-Balkanu-i-Turskoj.pdf>

• Izvještaj *'Procjena regulatornog okvira političkog integriteta u BiH'*: <https://ti-bih.org/wp-content/uploads/2025/04/TI-BIH-PROCJENA-REGULATORNOG-OKVIRA-POLITICKOG-INTEGRITETA-U-BOSNI-I-HERCEGOVINI-FEB-2025-BHS.pdf>

***Aktivnosti i očekivani uticaj***

Od aplikanata se očekuje da predlože inicijative koje proizvode mjerljive rezultate, uključujući zagovaračke aktivnosti, podizanje svijesti građana, istraživanje i angažman zainteresovanih strana.

Od podnosilaca se očekuje da pokažu konkretne rezultate u najmanje jednoj od sljedećih oblasti – finansiranju političkih aktivnosti, donošenja zakona i javnih nabavki:

**• Zagovaračke aktivnosti:** Organizacija javnih sastanaka, konsultacija i događaja koji uključuju građane, institucije i medije, s ciljem promovisanja transparentnosti i odgovornosti.

**• Uticaj na zajednicu:** Unapređenje svijesti i učešća građana u pitanjima političkog integriteta, posebno među nedovoljno zastupljenim grupama kao što su žene, mladi i manjine.

**• Istraživanje**: Izrada izvještaja, članaka i drugog sadržaja koji identifikuju, razotkrivaju i nude rješenja za rizike povezane s političkim integritetom**.**

**• Uključivanje relevantnih aktera:** Izgradnja efikasne saradnje s javnim institucijama i donosiocima odluka s ciljem jačanja standarda odgovornosti i dobrog upravljanja.

Period implementacije predloženih aktivnosti može trajati između četiri (4) i maksimalno šest (6) mjeseci. Implementacija odobrenih grantova mora početi najranije 15. augusta 2025. godine, a mora biti završena najkasnije do 15. februara 2026. godine.

Prihvatljive aktivnosti su kategorizovane na sljedeći način:

**(a) Skupljanje i distribucija znanja**

Aktivnosti usmjerene na stvaranje i dijeljenje uvida zasnovanih na dokazima za podršku zagovaranju političkog integriteta, uključujući, ali ne ograničavajući se na:

* *Priprema i izrada izvještaja, sažetaka politika, analiza, autorskih članaka i sličnih materijala zasnovanih na relevantnim otvorenim podacima o političkom integritetu u BiH;*
* *Izrada i objavljivanje promotivnih i edukativnih materijala, poput infografika i digitalnog sadržaja, temeljenih na relevantnim podacima i istraživanjima o političkom integritetu;*
* *Identifikacija novih skupova podataka o političkom integritetu i predlaganje međusobnog povezivanja tih podataka radi otkrivanja i razotkrivanja rizika od korupcije.*

**(b) Akcije zagovaranja i vidljivosti**

Aktivnosti osmišljene da iskoriste podatke o političkom integritetu koji se generišu ili objavljuju u okviru projekta za promovisanje odgovornosti, podizanje javne svijesti i jačanje standarda integriteta. Primjeri uključuju:

* *Organizacija javnih događaja kao što su debate, forumi i panel diskusije sa relevantnim akterima;*
* *Olakšavanje umrežavanja i konsultacija s ključnim akterima, uključujući donosioce odluka, civilno društvo, medije i građane, u okviru zagovaračkih aktivnosti usmjerenih na unapređenje političkog integriteta;*
* *Implementacija inicijativa za uključivanje građana s ciljem podsticanja dijaloga i učešća zasnovanih na podacima;*
* *Objavljivanje zagovaračkih priča, izrada sadržaja za društvene mreže i druge aktivnosti vidljivosti radi jačanja uticaja zagovaranja za politički integritet;*
* *Organizacija međusektorskih radionica radi jačanja saradnje između organizacija civilnog društva, medija i institucija..*

# **BUDŽET I IZNOS GRANTOVA**

Ukupan iznos dostupan u okviru ovog javnog poziva za prijedloge u BiH iznosi 44.000 EUR. Biće dodijeljeno najmanje 5 podgrantova, a iznos pojedinačnog granta može biti između minimalno 4.000 EUR i maksimalno 12.000 EUR, u zavisnosti od trajanja i predloženog obima inicijative.

Jedan podnosilac prijave može podnijeti najviše jednu (1) prijavu u okviru ovog poziva.

\*\*\* Ukupan iznos sredstava za podgrantove dostupan kroz ovaj poziv u pet ciljnih zemalja (Kosovo, BiH, Sjeverna Makedonija, Srbija i Turska) iznosi 220.000 EUR za najmanje 25 podgrantova.

# **PODOBNOST PODNOSILACA**

Pravo na finansijsku podršku u okviru ovog poziva imaju domaće neprofitne i nevladine organizacije civilnog društva (NVO) registrovane u BiH.

Podnosioci prijava moraju ispuniti sljedeće kriterijume da bi bili kvalifikovani za grant:

* Da bude pravno lice registrovano najmanje tri (3) godine prije datuma objave ovog poziva;
* Da bude osnovano u BiH

Od podnosilaca koji ispunjavaju uslove se očekuje da pokažu svoju sposobnost da odgovorno upravljaju projektima i da značajno doprinesu ciljevima programa kroz dobro osmišljene i usklađene prijedloge.

Podstičemo prijave lokalnih organizacija i onih koji rade sa nedovoljno zastupljenim grupama kao što su mladi, žene, LGBTI+ ili etničke manjine.

Da bi se kvalifikovale za finansijsku podršku, prijave moraju da ispunjavaju sljedeće kriterijume:

* **Lokacija:** Predložene aktivnosti treba da se sprovode u BiH
* **Usklađenost sa projektnim ciljevima:** Prijedlozi moraju direktno doprinijeti ciljevima IW WBT projekta, fokusirajući se na transparentnost, odgovornost, borbu protiv korupcije i promovisanje dobrog upravljanja.
* **Zahtjevi u pogledu kapaciteta:** Podnosioci moraju pokazati svoje organizacione kapacitete za efikasno upravljanje pod-grantom, uključujući finansijsko upravljanje, implementaciju projekta i izvještavanje.
* **Direktna odgovornost:** Podnosilac prijave mora biti direktno odgovoran za pripremu i upravljanje projektom, a ne kao posrednik.

# **ROKOVI**

* Objava poziva: **17/06/2025**
* Informativna sesija: **26/06/2025**
* Rok za podnošenje prijava: **16/07/2025**
* Selekcija: **17/07-07/08/2025**
* Objava rezultata: **08/08/2025**
* Sprovođenje projekta: **15/08/2025 - 15/02/2026**

# **KAKO SE PRIJAVITI**

OCD koje se prijavljuju za pod-grantove moraju ispuniti kriterijume podobnosti, odgovoriti na ciljeve poziva i pažljivo pratiti proces prijave.

Rok za podnošenje prijava je 16. juli 2025. godine do 23:59 (po lokalnom vremenu u BiH).

Aplikacioni dokumenti moraju biti dostavljeni isključivo u elektronskoj formi, na bosanskom ili engleskom jeziku, na sljedeću e-mail adresu: info@ti-bih.org

Prijave primljene nakon isteka roka neće biti razmatrane i biće odbijene.

Kako bi se osigurala jasnoća, konzistentnost i uporedivost pri ocjenjivanju prijedloga, sve organizacije koje se prijavljuju moraju koristiti standardne obrasce koji su dostavljeni. Ovi dokumenti pomažu podnosiocima da opišu svoje ideje i potrebe na strukturiran način i olakšavaju pregled evaluatorima.

Upotreba ovih standardnih obrazaca osigurava transparentan i jednak proces za sve podnosioce. Podnosioci moraju ispuniti dostavljene obrasce bez unošenja promjena u njihovu strukturu ili sadržaj. Popunjenu dokumentaciju potrebno je dostaviti u navedenim rokovima, prema uputstvu za prijavu za poziv.

## **Dokumenti za prijavu**

Podnosioci moraju dostaviti sljedeću dokumentaciju za prijavu:

* Aneks A: Obrazac prijave
* Aneks B: Obrazac budžeta
* Potvrda o registraciji NVO
1. **Aneks A: Obrazac prijave**

Sadržaj: Ovaj obrazac uključuje detaljne delove za opisivanje, barem sljedeće komponente:

* Cilj projekta
* Očekivane rezultate
* Ključne aktivnosti, vremenski okvir i aktivnosti
* Usklađenost sa ciljevima poziva

**Značaj:** Osigurava da su informacije organizovane i lake za pregled komisije za evaluaciju.

1. **Aneks B: Obrazac budžeta**

Sadržaj: Ovaj obrazac zahtjeva od podnosilaca da dostave detaljan proračun predloženih troškova, uključujući:

* Troškove za specifične aktivnosti.
* Administrativne i operativne troškove.
* Sufinansiranje (ukoliko je primjenjivo).

Obrazac budžeta (Aneks B) mora biti pripremljen i podijeljen na sljedeći način:

* **Aplikanti su dužni da najmanje 60% ukupnog predloženog budžeta dodijele direktnim projektnim aktivnostima (troškovi aktivnosti), uključujući implementaciju projekta, događaje, materijale, putne troškove i druge srodne troškove.**
* **Do 40% ukupnog budžeta može biti dodijeljeno za troškove ljudskih resursa (npr. plate, dnevnice) i administrativne troškove koji su neophodni za efikasno upravljanje i administraciju projekta.**

**Značaj:** Pomaže u procjeni finansijske održivosti i prikladnosti budžeta u odnosu na ciljeve i očekivane rezultate projekta.

# **ZAHTJEVI POZIVA**

Sljedeće intervencije i aktivnosti će biti podržane u okviru ovog programa:

* **Relevantnost za ciljeve projekta:** Aktivnosti i troškovi moraju biti direktno usklađeni sa opštim ciljevima i ciljevima projekta. Oni bi trebali doprinijeti postizanju planiranih rezultata i ishoda intervencije**.**
* **Ishodi projekta:** Aktivnosti moraju biti ključne za implementaciju projekta i postizanje njegovih ishoda. Svi troškovi moraju biti direktno povezani sa izvođenjem odobrenih aktivnosti**.**
* **Isplativost i opravdanost:** Troškovi treba da budu razumni, opravdani i proporcionalni očekivanim rezultatima. Treba primijeniti isplative prakse upravljanja kako bi se osiguralo da se sredstva koriste efikasno**.**
* **Usklađenost sa zakonskim i regulatornim zahtjevima:** Sve aktivnosti i troškovi moraju biti u skladu sa važećim zakonima, propisima i fiskalnim zahtjevima na snazi, uključujući poresko zakonodavstvo, i moraju biti potkrepljeni odgovarajućom dokumentacijom**.**
* **Usklađenost sa odobrenim budžetom:** Aktivnosti i troškovi moraju biti predviđeni i odobreni u budžetu projekta, kao što je potvrđeno od strane nadležnih organa**.**
* **Mogućnost praćenja troškova i transparentnost:** Praćenje svih aktivnosti i troškova kroz odgovarajuću dokumentaciju, uključujući račune, ugovore i finansijske izvještaje, mora biti moguće kako bi se osigurala transparentnost i odgovornost.

Sljedeće intervencije i aktivnosti neće biti podržane u okviru ovog programa:

* **Aktivnosti koje se direktno odnose na političke stranke:** Aktivnosti usmjerene na podršku političkim strankama ili direktno povezane sa njihovim izbornim aktivnostima neće se razmatrati za finansiranje**.**
* **Podrška kandidatima i izborne kampanje:** Neprihvatljive su intervencije koje podržavaju kandidate za političke izbore ili su direktno povezane sa izbornim kampanjama**.**
* **Aktivnosti suprotne osnovnim vrijednostima EU:** Aktivnosti koje su u suprotnosti sa osnovnim vrijednostima Evropske Unije, kao što su demokratija, vladavina prava i ljudska prava, neće biti podržane**.**
* **Kapitalne investicije:** Podrška kapitalnim investicijama, kao što je izgradnja infrastrukture i bitnih alata za organizaciju, biće isključena iz ovog programa**.**
* **Aktivnosti usmjerene isključivo na pripremni rad i studije:** grantovi koji se prvenstveno ili isključivo sastoje od pripremnih radova i/ili preliminarnih studija neće biti podržani.

***Prihvatljivi troškovi:***

Prihvatljivi troškovi predstavljaju one troškove koji direktno doprinose uspješnoj implementaciji projekta i usklađeni su sa postavljenim ciljevima i zadacima. Razumijevanje neprihvatljivih troškova je jednako važno, jer sprečava loše upravljanje ili zloupotrebu sredstava koja bi mogla rezultirati kaznama ili odbijanjem zahtjeva za nadoknadu. Jasnim identifikovanjem obje kategorije, podnosioci mogu osigurati usklađenost sa finansijskim smjernicama, izbjeći nepotrebne komplikacije i očuvati integritet projekta.

Da bi bili prihvatljivi, troškovi moraju ispunjavati sljedeće kriterijume:

* **Potreba za implementacijom i postizanjem rezultata:** Troškovi moraju biti suštinski za implementaciju i postizanje očekivanih rezultata u projektu. To znači da treba da budu direktno povezani sa aktivnostima projekta i njegovim ciljevima**.**
* **Razumnost i opravdanost troškova:** Troškovi moraju biti razumni i opravdani u odnosu na ciljeve projekta. Ovo uključuje dobro finansijsko upravljanje, korišćenje najbolje tržišne prakse i osiguranje troškovne efikasnosti, što znači da troškovi trebaju biti primjereni i uravnoteženi u odnosu na planirani ishod**.**
* **Usklađenost sa poreskim zakonodavstvom:** Troškovi moraju biti u skladu sa poreskim zakonima BiH, a korisnici grantova moraju se pridržavati relevantnih poreskih obaveza, uključujući registraciju i plaćanje poreza za bilo koju aktivnost koja ima fiskalne implikacije**.**
* **Troškovi nastali tokom perioda implementacije granta:** Troškovi moraju nastati tokom perioda implementacije granta i biti povezani sa aktivnostima uključenim u grant**.**
* **Uključivanje u odobreni budžet:** troškovi moraju biti predstavljeni i odobreni u budžetu projekta od strane nadležnih tijela programa**.**
* **Identifikacija i mogućnost praćenja:** Troškovi moraju biti identifikovani i praćeni putem prateće dokumentacije, kao što su fakture, ugovori i drugi finansijski izvještaji koji se mogu verifikovati od strane revizora ili drugih relevantni tijela.

***Neprihvatljivi troškovi:***

* **Usluge, kao što je tehnička pomoć:** Aktivnosti koje nude samo podršku tipa usluge, kao što je tehnička pomoć, bez jasne komponente implementacije ili koristi za građane, nisu prihvatljive.
* **Kampanje podizanja svijesti bez naknadnih akcija:** Kampanje podizanja svijesti koje ne uključuju jasne naredne korake za implementaciju ili promjenu stavova i ponašanja biće isključene.
* **Aktivnosti koje zavise od odobrenja trećih strana na više nivoa:** Neće biti podržane intervencije koje zavise od odobrenja ili ovlašćenja trećih strana i predstavljaju visok rizik od neuspjeha ili nemogućnosti postizanja konkretnih rezultata.
* **Pod-grantovi za treće strane:** Finansijska podrška u obliku pod-grantova za treće strane neće biti prihvaćena, osim kada sve povezane troškove pokrije implementaciona organizacija.
* **Stipendije:** Stipendije za pojedince neće biti podržane u okviru ovog programa.
* **Aktivnosti koje generišu profit:** Projekti koji prvenstveno imaju za cilj generisanje profita za podnosioca prijave ili treća lica su neprihvatljivi.
* **Otplata duga:** Upotreba sredstava za otplatu postojećih dugova ili pokriće plaćanja kamata nije dozvoljena.
* **Vjerske aktivnosti ili aktivnosti zasnovane na vjeri:** Projekti koji promovišu određena vjerska uvjerenja ili prakse su isključeni.
* **Retroaktivno finansiranje:** Aktivnosti koje su već završene ili troškovi nastali prije sporazuma o grantu nisu prihvatljivi za finansiranje.
* **Administrativne kazne:** Troškovi koji se odnose na novčane kazne, kazne ili pravne sporove generalno su neprihvatljivi.
* **Troškovi zabave:** Troškovi zabave, gostoprimstva ili poklona nisu pokriveni.
* **Sticanje zemljišta:** Kupovina zemljišta ili nekretnina je isključena iz prihvatljivih aktivnosti.
* **Aktivnosti van djelokruga programa:** Projekti koji nisu u skladu sa specifičnim ciljevima i prioritetima programa finansiranja su neprihvatljivi.
* **Plate i naknade za pojedince i neregistrovane inicijative:** Troškovi za plate i naknade za pojedince ili organizacije i inicijative koje nisu zvanično registrovane ili priznate kao pravna lica će se smatrati nepodobnim.
* **Carinske i uvozne dažbine:** Carine i uvozne takse za robu i usluge vezane za projektne aktivnosti smatraće se neprihvatljivim troškovima.
* **Plaćanje dugova ili gubitaka:** Troškovi plaćanja duga ili gubitaka koji su neopravdani ili nisu direktno povezani sa projektnim aktivnostima biće isključeni.
* **Porez na dodatnu vrijednost (PDV):** PDV troškovi nisu prihvatljivi, osim u slučajevima kada PDV pokriva drugi donator ili kada je povrativ od strane poreznih organa
* **Isplata zajma i kamata:** Plaćanja zajmova i kamata, osim onih koji se direktno odnose na projektne aktivnosti, neće biti podržana.
* **Provizije za zamjenu valuta:** Troškovi naknada za zamjenu valuta smatraće se neprihvatljivim, osim ako nisu direktno povezani sa projektnim aktivnostima.
* **Amortizacija opreme:** Amortizacija opreme i ostalih sredstava biće isključena iz prihvatljivih troškova.
* **Kupovina zemljišta ili nepokretnosti:** Kupovina zemljišta ili nekretnina, osim ako nije direktno povezana s ciljevima projekta i nije odobrena kao prihvatljiv trošak, smatraće se neprihvatljivom.
* **Kupovina vozila ili generatora:** Kupovina vozila i generatora biće isključena iz prihvatljivih troškova, osim ako su neophodni i opravdani za sprovođenje projektnih aktivnosti.
* **Troškovi obuhvaćeni drugim donatorima:** Troškovi koji su pokriveni od strane drugih donatora ili drugih aktivnosti biće isključeni iz finansijske podrške.
* **Zajmovi trećim stranama:** Davanje zajmova trećim stranama nije prihvatljivo, osim ako su direktno povezani sa projektnim aktivnostima i ako su odobreni kao prihvatljivi troškovi od strane nadležnih organa.

# **PROCES SELEKCIJE I KRITERIJUMI**

Ovaj odjeljak opisuje strukturirani proces za selekciju potencijalnih dobitnika pod-granta, osiguravajući transparentnost i inkluzivnost. Ova faza ima za cilj da osigura transparentan i sveobuhvatan proces, podstičući široko učešće i kvalitetnu pripremu prijave. Ovakav strukturirani pristup osigurava da su prijave potpune, usklađene sa ciljevima poziva i ispunjavaju potrebne zakonske i finansijske kriterijume.

Nakon zvanične objave poziva, biće organizovana informativna sesija s ciljem odgovaranja na pitanja i potrebe organizacija koje planiraju da se prijave. Informativna sesija će se održati online dana 26.06.2025. godine.

Sva pitanja i odgovori sa ove sesije biće objavljeni na web stranici TI BiH.

Selekcija će se vršiti u skladu sa sljedećim principima:

1. **Jednak tretman i nediskriminacija:**
* Svi kandidati će biti tretirani jednako i bez diskriminacije. Kriterijumi ocjenjivanja će se primjenjivati ​​dosljedno kako bi se osigurao pravičan tretman i jednaki uslovi za sve kandidate.
1. **Transparentnost:**
* Kriterijumi za selekciju i odluke biće dokumentovani i jasno saopšteni kandidatima. Ovo osigurava da su kandidati u potpunosti informisani o procesu selekcije i razlozima za prihvatanje ili odbijanje prijedloga.
1. **Dobro finansijsko upravljanje i ograničenja troškova:**
* Ključno je da se svim projektima upravlja uz dobru finansijsku praksu i da budu u skladu sa ograničenjem budžeta od 12.000 evra po projektu. Ovo ograničenje budžeta osigurava da su troškovi projekta opravdani i razumni u odnosu na ciljeve i očekivane rezultate.
1. **Sprečavanje sukoba interesa:**
* Svi evaluatori će potpisati izjave o sukobu interesa kako bi osigurali nepristrasno donošenje odluka zasnovano isključivo na zaslugama, bez uticaja ličnih ili spoljnih interesa.

## **Početni pregled prijava**

Tokom ove faze, sve prijave će biti pregledane kako bi se utvrdilo da li su ispunjeni i dostavljeni sljedeći kriteriji:

* Svi administrativni i tehnički zahtjevi navedeni u Aneksu A: Prijavni obrazac (provjeriti tačke od 1 do 4 u prijavnom obrascu);
* Obavezna dokumentacija (Aneks A: Prijavni obrazac, Aneks B: Budžetski obrazac i uvjerenje o registraciji NVO);
* Traženi iznos (iznos granta mora biti između minimalno 4.000 EUR i maksimalno 12.000 EUR);
* Trajanje granta (period implementacije može biti između četiri (4) i maksimalno šest (6) mjeseci. Implementacija mora početi najranije 15. avgusta 2025. i biti završena najkasnije do 15. februara 2026. godine).

Prijave koje ne ispunjavaju navedene kriterije biće automatski odbijene. Rezultati u vezi s ispunjavanjem administrativnih kriterija biće dostavljeni svakom aplikantu u pisanoj formi.

## **Evaluacija i selekcija**

Nakon inicijalnog pregleda, počeće strukturirani proces evaluacije. Proces evaluacije i selekcije će voditi komisija za selekciju, sastavljena od predstavnika partnera u implementaciji projekta, sa jasno definisanim ulogama na osnovu njihove stručnosti. Prijedlozi će se ocjenjivati ​​na osnovu njihove usklađenosti sa strateškim ciljevima IW WBT programa.

***Kriterijumi i ponderi evaluacije:***

1. **Relevantnost ciljeva poziva (40%)**:
* Ovaj kriterijum ocjenjuje koliko je prijedlog usklađen sa ciljevima postavljenim u pozivu za podnošenje prijava. Prijedlozi će se ocjenjivati ​​na osnovu njihove relevantnosti za prioritete navedene u pozivu i njihovog potencijala da doprinesu postizanju zacrtanih ciljeva.
1. **Organizacioni kapaciteti za implementaciju projekta (30%)**:
* Ovaj kriterijum ocjenjuje tehničke i finansijske kapacitete kandidata. Razmatraće se iskustvo organizacije u implementaciji sličnih projekata i raspoloživi resursi kako bi se osigurala uspješna realizacija projekta. Kandidati sa dokazanim iskustvom u uspješnoj implementaciji i upravljanju projektima biće ocjenjeni povoljno.
1. **Održivost intervencije (10%)**:
* Ovaj kriterijum ocjenjuje održivost rezultata projekta nakon njegovog završetka. Projekti bi trebali imati dugoročan uticaj i dati rezultate koji će ostati održivi nakon završetka perioda finansiranja, uključujući kontinuirano upravljanje i praćenje projektnih aktivnosti.
1. **Budžetska efikasnost (20%):**
* Ovaj kriterijum ocjenjuje da li su predloženi troškovi razumni i opravdani u odnosu na ciljeve projekta. Evaluacija uključuje detaljnu analizu predloženih troškova i da li su neophodni i primjereni za postizanje željenih rezultata. Efikasna upotreba resursa je ključni faktor za uspješan projekat.

**Da bi se kvalifikovali za finansiranje, kandidati moraju postići minimalno 81 bod od mogućih 100, sa najmanje 50 % u svakoj od četiri glavne kategorije evaluacije.**

Konačan broj odabranih prijava zavisiće od raspoloživosti sredstava može varirati u zavisnosti od konkurentnosti i kvaliteta podnesenih prijava.

## **Obavještenje podnosilaca prijave**

Rezultati evaluacije i konačne selekcije biće saopšteni svim kandidatima. Ove informacije će uključiti rezultate evaluacije za svaku kategoriju i obavijestiti kandidate o konačnim odlukama o selekciji. Konačna odluka o selekciji je nepromjenljiva i na nju se podnosioci ne mogu žaliti.

**Rezime**: Ovaj proces evaluacije i selekcije pruža važnu priliku za organizacije koje traže finansijsku podršku i osmišljen je tako da osigura da samo najsnažniji i održivi prijedlozi budu odabrani za finansiranje. Proces je pošten, transparentan i zasnovan na jasnim i mjerljivim kriterijumima kako bi se osiguralo da se sredstva koriste efikasno i pravično.

# **MENTORSTVO I IZVJEŠTAVANJE**

IW WBT konzorcijum će se angažovati u mentorstvu, posebno u upravljanju projektima i finansijama, zahtjevima vidljivosti i praćenja tokom implementacije odabranih projekata. Konzorcijum će organizovati posjete lokacijama, intervjue ili zajedničke sastanke sa dobitnicima pod-grantova tokom implementacije kako bi podržao njihove aktivnosti i pratio uticaj pod-grantova u širem kontekstu implementacije aktivnosti.

Svaki dobitnik pod-granta je dužan da podnosi narativne i finansijske izvještaje na mjesečnoj osnovi. Konačni izvještaj o realizaciji projekta biće dostavljen najkasnije mjesec dana nakon završetka projekta. Tačni datumi izvještajnih perioda će biti prilagođeni u ugovoru.